Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 69

b) Nem kell védősapkával ellátni: — a kézi és hordozható tűzoltó készülék hajtóanyag palackjait, — a legfeljebb 10 liter űrtartalmú légző- és könnyűbúvár készülék palackjait, — az olyan palackot, amelynél a szelepet fogantyúnak kiképzett védőkosár vagy védőburkolat védi, — a legfeljebb 3 l űrtartalmú palackokat, — a védett szeleppel ellátott palackokat, — palackkötegek palackjait. * MSZ EN 10204 2.3. pont szerinti. ** MSZ 132 *** MSZ 5992 2.2.7.2. Nyakgyűrű Ha a palack nyakkiképzése szelepvédő sapka csatlakoztatására nem alkalmas, akkor a palack nyakára megfelelő kialakítású nyakgyűrű szilárd felerősítésével kell biztosítani a szelepvédő sapka megfelelő csatlakoztatását. A nyakgyűrű felerősítésének olyannak kell lenni, hogy a szükséges tengelyirányú erő legalább 10-szer akkora legyen, mint az üres palack tömege, és az elfordításához szükséges forgatónyomaték nagyobb legyen 100 N m-nél. 2.2.7.3. Drótháló, nemez alátét Acetilén palack nyaknyílásába dróthálót és alá nemez alátétet kell felszerelni. A dróthálónak meg kell akadályoznia lángvisszacsapás esetén az égés továbbterjedését a palack felé. Ennek megfelelőségét a palack gyártójának, illetőleg a töltő vagy karbantartó gazdálkodó szervezetnek vizsgálati bizonylattal kell igazolnia. 2.2.8. A gázhordók és az azokra felszerelendő szerelvények és tartozékok tervezését és gyártását a vonatkozó szabványok,* valamint az ADR/RID előírások szerint kell végezni. 2.2.9. Ráhegesztett tartozékok 2.2.9.1. A fogantyúkat, védőkosarakat stb. úgy kell elkészíteni és a palacktestre hegeszteni, hogy ne léphessenek fel veszélyes feszültségcsúcsok, és ott a nedvesség ne gyűlhessen össze. 2.2.9.2. A talpgyűrű, fogantyú, védőkosár stb. más anyagból is készülhet, mint a palack anyaga, ha azzal a megfelelő szilárdság biztosított, és korróziós károsodás veszélyét nem idézi elő. 2.2.9.3. Adattáblát úgy kell rögzíteni a palackra, hogy az ne legyen levehető, és alatta ne alakulhasson ki korrózió. 2.3. Hegesztési előírások A hegesztési előírásokat a vonatkozó fejezetek, illetőleg a vonatkozó szabványok tartalmazzák.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes